Kære Kasper Poulsen.
Hvis du er i ægteskab med din kone (og altså ikke i et samlivsforhold til din kone uden ægteskab), vil en overdragelse af halvdelen af andelens værdi ,( for det er jo det der er den reelle situation, når du også skal stå på beviset) kræve en gaveægtepagt, som skal tinglyses ved retten i Århus.Det koster 1400 kr i afgift til staten, men udløser ikke iøvrigt gaveafgift eller lign.
Du skal have en advokat til at udforme en sådan ægtepagt. Tinglysning er en gyldighedsbetingelse.Det er således ikke tilstrækkeligt blot at blive skrevet på andelsbeviset. I praksis sker det imidlertid ofte at foreningen blot noterer et yderligere navn på andelsbeviset, og der sker som regel ikke noget herved.Men skal det være  iorden skal der tinglyses gaveægt.
Foreningen kan ikke forhindre at en ægtefælle optages som medejer til andelen.Det er formentlig nøje beskrevet i foreningens vedtægter, hvorledes der skal forholdes i relation til din optagelse på beviset.Så  du må på denne baggrund insistere på at også du skal stå på andelsbeviset.
Afslutningsvis kan jeg undre mig lidt over din bankrådgivers krav til at i begge skal stå på andelsbeviset, idet han jo kan tage pant i beviset for  bankens tilgodehavende hos din kone og hos dig selv:Sidstnævnte forudsætter naturligvis at din kone synes at det  er iorden at andelsbeviset ligger til sikkerhed også for din gæld.
Med venlig hilsen
henning petesren
advokat
advodan helsingør.